Die Poort Private Nature Reserve | LekkeSlaap
Die Poort Private Nature Reserve: Hooffoto's
Die Poort Private Nature Reserve: The Barn
Die Poort Private Nature Reserve: Fig Tree
Die Poort Private Nature Reserve: Eagle's Nest
Adres: Die Poort Natuurreservaat, Calitzdorp, 6660, Wes-Kaap
Die Poort Privaat Natuurreservaat is 'n ideale wegbreekplek wat 1250 hektaar groot is en al die rustigheid bied wat jy nodig het in 'n berg- en rivier-ryke omgewing. Die reservaat grens aan die Swartberg Bewarea en is binne 3 internasionale biodiversiteit-sones geleë tussen die Karoo se vetplante, die Kaapse blommeryk en kreupelbosse.
Die plaas bied 'n uitsig oor die Gamkarivier wat die Swartberge verlaat nadat dit vir 23 km deur die Gamkapoort gevloei het. Die laaste 5 km van die rivier is binne Die Poort se grens. Aan ons suidekant lê Die Hel.
Daar is 3 historiese, unieke kothuise genaamd The Barn, Fig Tree en Eagle's Nest. Elk kothuis het 'n uitsig oor die omliggende vallei en berge.
The Barn het 2 slaapkamers en is deel van 'n gerestoureerde skuur uit die vroeë 20ste eeu waar drank aanvanklik gedistilleer is. Fig Tree is in 1915 as 'n pioniershuis gebou. Dit het 1 slaapkamer met 'n dubbelbed en 'n aparte gebou langsaan met 2 enkelbeddens en 'n en suite-badkamer. Eagle's Nest is naby die rivier en was ook 'n pionierkothuis uit 1881. Dit het 1 slaapkamer met 'n dubbelbed en daar is nog 2 enkelbeddens in die oopplan-leefarea.
Daar is geen elektrisiteit in die kothuise nie. Elke kothuis is toegerus vir selfsorg en beskik oor 1 tot 2 slaapkamers, ruim geriewe en 'n geiser wat met gas en sonkrag werk. Elke eenheid het braaigeriewe, maar gaste moet hul eie hout saambring. Sonkragpanele bied elektrisiteit aan die yskaste, warmplate werk met gas en sonligte word voorsien vir beligting. Let asb. daarop dat 'n mens 'n 4x4 of 'n voertuig met 'n hoë grondvryhoogte benodig om Eagle's Nest te bereik. Daar is nie selfoonsein of WiFi op die plaas of in die vallei nie. Ons bied rus vir die siel.
Hier is baie om te doen, soos voetslaan, swem, kano, bergfiets en voëlkyk. Die Bojaanskop 4x4-roete is hier naby. Die omgewing bied ook geriewe en besienswaardighede soos 'n warmwaterbron, volstruisplase, die Kangogrotte, Seweweekspoort, Groenfonteinkruis-rivierpad, Red Stone Hills, Gamkaberg Provinsiale Natuurreservaat, Rooibergpas, Swartbergpas en Die Hel.
Let asb. op: Ons benodig ten minste 3 volle dae kennis voor die inklokdatum vir bevestigde besprekings om die nodige reëlings te tref. Dankie dat jy verstaan.
4.5 uit 5van 2 resensies vir Die Poort Private Nature Reserve
Die Poort Natuurreservaat, Calitzdorp, 6660, Wes-Kaap
Gaste dink Die Poort Private Nature Reserve het 'n baie goeie ligging
https://travelground.imgix.net/AAEAAQAAAAAAAAAAAAAAJGZiMzFiZWZjLWIxZjUtNDE3Mi05ZTg5LTA5ZTk2NzIyZWM0NA?w=1440&h=960&fit=crop&auto=enhance,format,compress&q=80 Vanaf R600 per nag, vir 2 mense 2 5 1 5 Die Poort Nature Reserve Calitzdorp 6660 Wes-Kaap 086 999 0018 14:00-17:00 10:00 -33.429385161953 21.614365795394